Երկար ժամանակ է, ինչ ԵՊՀ ավագների խորհրդի համակարգող խմբի անդամները ուսումնասիրում են Մայր բուհի ուսանողությանը հուզող հարցերը, այդ թվում՝ ԵՊՀ գրադարանի աշխատանքներին առնչվող խնդիրները: Ուսանողների կողմից առաջարկված դիտարկումները քննարկվել են խորհրդի նիստերի ժամանակ: Ներկայացված խնդիրները պարզաբանելու, լուծման համար եղանակներ առաջարկելու, խորհրդակցելու և ուսանողներին մտահոգող հարցերի պատասխանները բարձրաձայնելու նպատակով Ավագների խորհրդի կողմից կազմակերպվեց հանդիպում-քննարկում ԵՊՀ գրադարանի տնօրենի հետ: